Document ID: /roh_data/filtered/fineweb-2-filterrobots_roh.jsonl.gz/68488

Emprim discurs tranter UE e GB
- Glindesdi, 1.2.2016, 6:27
La dispita davart las refurmas che la Gronda Britannia pretenda da l'Uniun europeica cuntinuescha. Il president dal cussegl da l'UE Donald Tusk ha annunzià suenter in inscunter cun il primminister britannic David Cameron, ch'i dettia ulteriuras tractativas las proximas 24 uras.
Tenor in pledader da Cameron ha la Gronda Britannia cuntanschì ina concessiun, in frain d'urgenza tar las prestaziuns socialas per immigrants.
David Cameron pretenda da l'UE refurmas. E silsuenter duain ils burgais britannics vuschar fin il pli tard il 2017, sche lur pajais duai restar en l'Uniun europeica.
RR novitads 06:00